মণিপুরে ST–তালিকায় ব্রেক, সমস্ত পরিবর্তন হোল্ড, উত্তেজনার মাঝেই বড় সিদ্ধান্ত

ওয়েবডেস্ক- মণিপুরের (Manipur) তফসিলি উপজাতি (ST) তালিকা থেকে কিছু কুকি উপজাতিকে (Kuki Tribe) বাদ দেওয়া হবে! এই প্রস্তাব জমা পড়েছে কেন্দ্রের কাছে। যা কেন্দ্র সরকারের বিবেচনাধীন। ২০২৩ থেকে জাতি গত দাঙ্গায় বিধ্বস্ত মণিপুর। এই উত্তেজনার প্রেক্ষাপটে মেইতেইদের ST মর্যাদা দেওয়ার দাবির কারণে এই সংঘাত তৈরি হয়েছে। আদিবাসী বিষয়ক মন্ত্রক মণিপুর সরকারের কাছে এই প্রস্তাবের বিষয় জানতে চেয়েছে। তবে রাজ্যের সংবেদনশীল পরিস্থিতির কারণে আপাতত স্থগিত রাখা হয়েছে।

২০২৩ সাল থেকে জাতি দাঙ্গায় বিধ্বস্ত মণিপুর। পরিস্থিতিতে এখনো স্থিতিশীল হয়নি। মেইতেই সম্প্রদায়ের (Maytei community) ST মর্যাদা নিয়ে দাবিটি ২০২৩ সালে মণিপুরের জাতিগত সংঘাতের প্রধান কারণ হিসেবে উল্লেখ করা হয়েছে। এর মধ্যে কিছু থাডৌ উপজাতি সংস্থা এবং অন্যান্য গোষ্ঠী ‘বিদেশি’দের উপজাতি অধিকার দাবি করার সুযোগ দেওয়ার অভিযোগ তুলে কেন্দ্রকে কুকি উপজাতিদের ST তালিকা থেকে বাদ দেওয়ার জন্য আবেদন রেখেছে।

আরও পড়ুন-  মণিপুরে ST–তালিকায় ব্রেক, সমস্ত পরিবর্তন হোল্ড, উত্তেজনার মাঝেই বড় সিদ্ধান্ত

এই পরিস্থিতিতে কেন্দ্রীয় মন্ত্রী রামদাস আঠওয়ালের নেতৃত্বাধীন একটি দলের মণিপুরের শাখা এই আবেদন করেছিল। কেন্দ্র সরকার এই বিষয়টি নিয়ে মণিপুর সরকারের কাছে মতামত জানতে চেয়েছে। তবে এই পরিস্থিতিতে নয়া পদক্ষেপ নিলে ফের মণিপুর অশান্ত হতে পারে, সেই ভেবে প্রস্তাবটিকে বিবেচনাধীন রেখেছে কেন্দ্র।

দেখুন আরও খবর-